ধলাৰ পাঁচজন বাঙালী লোকক হত্যা কৰা ঘটনাত তৃতীয় পক্ষ থাকিব পাৰে বুলি আজিৰ এখন সংবাদমেলত আলফাৰ সাধাৰণ সম্পাদক অনুপ চেতিয়াই মত দাঙি ধৰিছে।
"আমি কালি আমি ধলালৈ গৈছিলো, আৰু শ্ৰাদ্ধত উপস্থিত আছিলো। আমি তাত যি আভাস পালো, ঘটনাটোত তৃতীয় পক্ষ জড়িত থকাৰ সম্ভাৱনা দেখিছো।" আলফাৰ সাধাৰণ সম্পাদকজনে কয়।
আনহাতে আৰ এছ এছ, বিজেপিক অসমখন উত্তপ্ত কৰি নুতুলিবলৈ আহ্বান জনায় চেতিয়াই। অসম আন্দোলনৰ সময়ৰ পৰিস্থিতি বৰ্তমান অসমত সৃষ্টি হৈছে আৰু এইটো ভাৰত চৰকাৰে সৃষ্টি কৰিছে। সেই বাবেই পুনৰ অসমৰ যুৱকসকল হাবিলৈ যাবলৈ বাধ্য হৈছে। এইদৰে কয় আলফাৰ নেতাজনে।
আনহাতে আজি একেখন সংবাদমেলত উপস্থিত থকা বংগভাষী অসমীয়া সমাজৰ প্ৰতিনিধিজনে কয় যে তেওঁলোকে আলফাৰ সৈতে একেলগে অসমত পৰ্য্যায়ক্ৰমে পাঁচখন সমাৱেশ পাতিব। এই সমাৱেশত অসমীয়া-বাঙালীৰ মাজত সম্প্ৰীতিৰ বাবে আহ্বান জনাব। প্ৰথমে তিনিচুকীয়া বা ডিব্ৰুগড় জিলাত, তাৰ পাছত মধ্য অসম নগাৱঁত তাৰ পাছত ক্ৰমে গুৱাহাটী, ধুবুৰী আৰু বৰাকত সম্প্ৰীতিৰ সমাৱেশ আয়োজন কৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
